Акрамя прафарыентацыйнай работы, каледж займаецца і дабрачыннасцю. Прыкладам міласэрнасці ўстановы стала нядаўняя акцыя “З добрым сэрцам у Новы год”, якая прайшла ў Вілейцы і запомнілася навагоднімі віншаваннямі, салодкімі падарункамі і дзіцячым смехам. У стварэнні такой радаснай атмасферы значная роля адводзіцца выхаванцам і педагогам каледжа. У рамках дабрачыннай акцыі “Нашы дзеці”, у якой Вілейскі каледж таксама прымаў актыўны ўдзел, для дзяцей прайшоў ранішнік, а падлеткі былі запрошаны ў кінатэатр на прагляд навагодняга фільма. У канцы сеанса ўсіх прысутных чакалі салодкія падарункі і віншаванні Дзеда Мароза і Снягуркі, у ролі якіх выступілі валанцёры з каледжа. Трэба адзначыць, што навучэнцы каледжа таксама актыўна ўдзельнічалі ў зборы прысмакаў для навагодніх падарункаў. Дзякуючы неабыякавым жыхарам Вілейкі і валанцёрам, было сабрана 140 падарункаў для дзяцей са шматдзетных і малазабяспечаных сем’яў.